**ELJÁRÁSREND**

**BEIRATKOZÁSHOZ**

**Kötelezően feltöltendő vagy személyes beiratkozás esetén bemutatandó iratok:**

Születési anyakönyvi kivonat vagy személyi igazolvány

Lakcímkártya (gyermek és szülő), hivatkozva az NKT. 50. § (6) és a 20/2012. EMMI rendelet 22. § (6-8) bekezdéseire

**Gyermek oktatási azonosítója (az óvodától el kell kérni)**

Nyilatkozat a gyermek törvényes képviseletéről

Nyilatkozat a hit- és erkölcstan oktatásról – hitoktatás választása esetén a pontos egyházi megjelölést kérjük (www.ajti.hu/hitoktatas)

Tanulói adatlap 2022-2023 tanévre

Étkezési nyilatkozat és a kedvezményre jogosító igazolás

Óvodai szakvélemény iskolaérettségről

Egyéb szakvélemény

**Ezek hiányában nem tudjuk a beiratkozást véglegesíteni.**

**Online beiratkozás:**

Az általános iskola első évfolyamára történő jelentkezésének elektronikus, online formájára 2022. április 06-tól nyílik meg az informatikai lehetőség az Ön részére a KRÉTA rendszer felületén keresztül:

<https://eugyintezes.e-kreta.hu/kezdolap>

Az e-Ügyintézés „Beiratkozás Általános Iskolába (BÁI)” felület 2022. április 22. éjfélig van nyitva.   
Amennyiben módosítani kíván a már elektronikusan beküldött adatokon, akkor ezt úgy teheti meg, hogy jelzi (telefonon, e-mailben, az intézmény által meghatározott módon) az adott intézmény részére a visszavonási vagy adatmódosítási szándékát.   
Az adatok módosítását az intézmény a KRÉTA felületén a kérés alapján elvégzi.   
Amennyiben a szülő visszavonja gyermeke jelentkezését, ennek következményeként a BÁI felületen az iskola a benyújtott jelentkezésre a szülő kérése alapján elutasító határozatot hoz, és az intézmény saját rendszerében a gyermek adatait a „Beiratkozás visszavonva” státuszba állítja. Ezen műveletek elvégzését követően Ön ismét be tudja nyújtani gyermeke jelentkezését egy másik iskolába.

Amennyiben Ön nem a lakóhelye vagy tartózkodási helye szerinti körzetes iskolába íratná be a gyermekét, akkor is meg kell adnia a kötelező felvételt biztosító általános iskola nevét és címét is a jelentkezése során.

Akár körzetes, akár nem körzetes iskolába kívánja beíratni gyermekét, mindenképpen jelentkeznie kell az általános iskolánál, amely jelentkezés a fent jelzett online módon vagy személyesen történhet meg.

Az online beiratkozás esetén a beiratkozáshoz szükséges eredeti dokumentumok bemutatására a 2022/2023. tanév első napjáig (2022. szeptember 1.) kerülhet sor.

Kérjük, hogy a megjegyzés rovatba fontossági sorrendben 3 osztályirányultságot jelezni szíveskedjenek.

**Személyes beiratkozás:**

A beiratkozás adatainak felvétele indokolt esetben, a beiratkozást lefolytató iskola által szabályozott módon, személyesen is megtörténhet 2022. április 21-én és 22-én, a járványügyi veszélyhelyzet miatt megkövetelt egészségügyi szabályok szigorú betartása mellett. Ez a következőképpen alakul iskolánkban:

**Április 21. 8.00 – 18.00 óra között**

**Április 22. 8.00-14.00 óra között**

* Az intézménynél pedagógiai asszisztensek irányítják a szülőket
* Várakozni, kint az épület előtt kell
* Aki kitöltött papírt hozott, az mehet a kamaraterembe, amennyiben az üres
* Akinél nincs nyomtatvány, az kitöltés után mehet a kamaraterembe
* A teremben egyszerre csak egy család tartózkodhat
* Használat után az asztalokat és tollakat fertőtlenítik kollégáink
* A beiratkozás után az épületet haladéktalanul el kell hagyni!

A nyomtatványokat intézményünk biztosítja, de előzetesen is letölthetők, kinyomtathatók.   
  
A fentiek után, akár online, akár személyesen történt a jelentkezése az iskolába, a körzettel nem rendelkező általános iskolai osztályok tekintetében, továbbá a körzettel rendelkező iskolákba jelentkező, nem körzetes gyermekek esetében egyaránt legkésőbb 2021. április 23-ig döntenek a gyermekek felvételéről és ezután küldik el a tájékoztatásukat Önnek.

A beiratkozási eljárás során Önnek nyilatkoznia kell arról, hogy gyermeke számára hit- és erkölcstan vagy etika órát választja. A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.

A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében. Természetesen iskolánk fenntartója, a Szigetszentmiklósi Tankerületi Központ is rendelkezésre áll a körzetes iskolákkal kapcsolatos információk, az online vagy a személyes beiratkozás rendjével kapcsolatos kérdések esetén.